Ona Batlle

Ona Batlle Pascual (Vilassar de Mar, Bartzelona, 1999ko ekainaren 10a) kataluniar futbolaria da eta defentsa jokatzen du Espainiako Lehen Mailako Bartzelona Futbol Klubean. Alboan jokatu ohi du, eta Espainiako selekzioaren deialdietan parte hartzen du erregulartasunez.

2023ko Emakumezkoen Munduko Futbol Txapelketan Espainiako selekzioaren partaide izan zen Australian eta Zeelanda Berrian. Espainiako emakume futbolariek bere historian lehen aldiz Munduko Txapeldunak izatea lortu zuten finalean Ingalaterrari irabazita.

Futbolari ibilbidea 

14 urte zituela, Bartzelona Futbol Klubeko gaztetxoen taldean sartu zen. Hurrengo urtean, kategorian gora egin zuen, eta "B" taldean, Bigarren Mailan zegoen Bartzelonako taldearen lehen filialean.

Blaugrana filialean hiru urte eman ondoren, Espainiako selekzioaren arrakastetan parte hartu zuen beheragoko kategorietan, hala nola, Europako 17 urtez azpikoen eta Europako 2017. urteko 19 urtez azpikoen garaipenetan, Batllek urtebeteko kontratua sinatu zuen Madrid Futbol Klubarekin, talde hori Lehen Mailara igo berria zenean.2017-2018 denboraldiaren amaieran, Espainiako selekziokoek deitu zuten abuztuan Bretainian egitekoa zen 20 urtez azpiko Munduko Txapelketarako. Lehen partidan orkatilan lesio bat izan zuenez, ezin izan zuen txapelketa osatu.

Lesio horren ondorioz, Levante UD izeneko klub berriarekin ere ezin izan zuen debuta egin 2018-2019 ligako lehen jardunaldietan. Granota eskuadran egin zuen debuta, 2018ko abenduaren 5ean, Madril taldearen aurka, ligako 12. jardunaldian. Hiru aste geroago, Las Gaunas Fubol zelaian EDF Logroñoren arteko norgehiagokan, kategoria horretako lehen gola markatu zuen.

2018-2019 denboraldia amaitu ondoren, lehen aldiz deitu zuten Espainiako selekzio absolutuarekin Frantziako Munduko Txapelketa prestatzeko bi lagunarteko partidetarako, eta Kamerungo partidan hasi ziren.

2020ko udan, Women's Super Leaguerako (Ingalaterrako emakumezkoen futbol Superliga) jauzia egin tzuen Manchester United  Footbal Klubarekin fitxatu zuen. Hru denboraldi jarraian eman zituen han. 

2023ko udan, bere hasierako klubera itzuli zen, Bartzelona Futbol Klubera. 

Fitxatu eta gutxira, Espainiako selekzioarekin hartu zuen parte Emakumezkoen 2023ko Munduko Futbol Kopan.

Munduko Txapeldunak 2023 
2023ko Emakumezkoen Munduko Futbol Txapelketan Espainiako selekzioaren partaide izan zen Australian eta Zeelanda Berrian. Espainiako emakume futbolariek bere historian lehen aldiz Munduko Txapeldunak izatea lortu zuten finalean Ingalaterrari irabazita. Jokalari hauexek izan ziren munduko txapeldunak: finalean jokatu zuten Cata Coll,  Ona Batlle, Irene Paredes, Laia Codina (73. min, Ivana Andrés), Olga Carmona; Teresa Abelleira, Aitana Bonmati; Jenni Hermoso, Alba Redondo (60. min, Oihane Hernandez), Mariona Caldentey (90. min, Alexia Putellas) eta Salma Paralluelo; baita Rocío Gálvez, María Pérez Rabaza, Esther González, Athenea del Castillo, Eva Navarro, Enith Salón, Irene Guerrero, Misa Rodriguez eta Claudia Zornoza ere.

Estatistikak

Klubak 
2023ko abuztuaren 15ean jokatutako azken partidan eguneratua.

Palmaresa

Nazioarteko txapelketak

Oharrak

Erreferentziak

Kanpo estekak 

Maresme eskualdeko jendea
Kataluniako emakume futbolariak
FC Barcelonako futbolariak
Levante UDko futbolariak
Manchester Unitedeko futbolariak